Innhold

1. Formål 1

2. Prøvetaking, oppbevaring og forsendelse med PAXgene beinmarg RNA-rør, samt holdbarhet på RNA etter prøvetaking 1

2.1 Oppbevaring av PAXgene-rør INNEN prøvetaking 1

2.2 Utstyr 1

2.3 Forholdsregler og advarsel ved bruk. Holdbarhet av prøve i PAXgene-rør 1

2.4 Beinmargsaspirasjon 2

2.5 Etter beinmargsaspirasjon 2

2.6 Forsendelse 2

2.7 Holdbarhet av RNA i beinmargsprøve i PAXgene-rør 2

3. Endringslogg 2

# Formål

Beskrivelse av prøvetaking og oppbevaring av beinmarg til RNA-basert analyse.

Intracellulært RNA er ustabilt og degraderes raskt. For å sikre best mulig RNA-kvalitet benyttes PAXgene beinmarg RNA-rør for prøvetaking da disse inneholder et tilsetningsstoff som stabiliserer RNA.

RNA fra beinmargsprøven renses ved hjelp av Qiagen PAXgene Bone Marrow RNA kit.

# Prøvetaking, oppbevaring og forsendelse med PAXgene beinmarg RNA-rør, samt holdbarhet på RNA etter prøvetaking

## Oppbevaring av PAXgene-rør INNEN prøvetaking

PAXgene-rørene oppbevares ved romtemperatur (18-25ºC) INNEN prøvetaking.

## Utstyr

* PAXgene Bone Marrow RNA Tube
  + Oppbevares ved romtemperatur (18-25 ºC)
* Hansker
* Aspirasjonssprøyte
* Antikoagulant
* Transporthylse

## Forholdsregler og advarsel ved bruk. Holdbarhet av prøve i PAXgene-rør

Innholdet i røret kan gi allergiske reaksjoner, irritere hud og gi alvorlig øyeskade. Røret inneholder Tartarsyre 4,99 % og Tetradecyltrimetylammoniumoxalat 4,99%.

**Tiltak ved eksponering:**

* Etter innånding: tilfør frisk luft, kontakt evt. lege.
* Etter hudkontakt: vask straks med vann og såpe. Skyll grundig.
* Etter øyekontakt: skyll åpent øye i femten minutter under rennende vann. Kontakt lege.
* Etter svelging: kontakt lege umiddelbart.

## Beinmargsaspirasjon

1. Merk røret med pasientidentifikasjon.
2. Aspirer beinmarg på standard måte med heparinisert sprøyte.
3. Fjern sprøytespissen fra aspirasjonssprøyten. Fjern korken fra PAXgene-røret og overfør 2 ml beinmarg så fort som mulig til røret.

Hvis det ikke er mulig å overføre 2 ml beinmarg kan mindre mengde overføres, men minimum 1 ml. Vennligst noter på røret eller på rekvisisjonen hvor mye materiale som er blitt overført til PAXgene-røret.

1. Sett på korken med gummiproppen (dersom de er separert sett først propp på før kork) og skru på samtidig som den trykkes ned.

## Etter beinmargsaspirasjon

1. Vend glasset rolig opp og ned 8-10 ganger umiddelbart etter at beinmargen er overført. Det er meget viktig for RNA kvaliteten at løsningen er godt blandet.
2. Skriv på røret eller på rekvisisjonen dato og tidspunktet når prøven ble overført til røret.
3. Sett røret i et stativ da beinmargsprøven skal stå loddrett ved romtemperatur i minst 2 timer etter prøvetaking.

## Forsendelse

1. Forsendelse ved romtemperatur så hurtig som mulig etter prøvetaking. Prøven må være kommet frem innen 3 dager (72 timer). Viktig at det benyttes transporthylse for å unngå at korken åpner seg under transport.
2. Ved oppbevaring i kjøl er holdbarheten utvidet til 5 dager, men veldig viktig at prøven ikke kommer i kjøleskap før prøven har stått ved romtemperatur i minimum 2 timer!

Ved langtidslagring fryses prøven ned, se pkt 5.

## Holdbarhet av RNA i beinmargsprøve i PAXgene-rør

Nedenfor er beskrevet holdbarheten av RNA i beinmargsprøve på PAXgene-rør. Vennligst bemerk at holdbarheten er forutsatt at prøven har stått ved romtemperatur i minimum 2 timer etter prøvetaking:

* Ved oppbevaring i romtemperatur er holdbarheten 3 dager.
* Ved oppbevaring i kjøl er holdbarheten 5 dager.
* Ved oppbevaring i -20 ºC frys er holdbarheten 13 måneder.
* Ved oppbevaring i -80 ºC er holdbarheten ca 2 år. Dersom prøven skal lagres ved -80 ºC, frys røret ved -20 ºC i 24 timer før det overføres til -80 ºC.

# Endringslogg

Ikke skriv i endringsloggen. Endringer noteres i «Merknad til denne versjonen» i Dokumentvindu.

|  |  |
| --- | --- |
| Versjon | Endring i denne versjonen |
| 4.01 | hlyb, 15.01.2024: Lagt inn informasjon om at rør skal sendes i transporthylse pga etsende og giftig innhold i PAXgene-rørene. Videre endret fra feit skrift til vanlig skrift.  Forlenget gyldighet til 15.01.2026 |

Interne referanser

|  |  |
| --- | --- |
|  |  |

Eksterne referanser

Informasjon fra leverandør om PAXgene Beinmarg RNA rør:

<http://www.preanalytix.com/products/bone-marrow/RNA/paxgene-bone-marrow-rna-tube>